गांव श्योराना में किसान वैज्ञानिक संवाद कार्यक्रम
सरसों अनुसंधान निदेशालय की ओर से श्योराना गांव में जय किसान जय विज्ञान सप्ताह के तहत किसान वैज्ञानिक संवाद का आयोजन किया गया। इस मौके पर वैज्ञानिक डा. अशोक शर्मा ने किसानों को अपनी कृषि जोत, संसाधन, क्षमता एवं बाजार की मांग के अनुसार ही उन्नत एवं सक्षम कृषि तकनीक का चयन करें। ताकि खेती से आमदनी बढ़ाई जा सके।
उन्होंने कहा कि वर्तमान में कृषि जोत का आकार घटता जा रहा है और किसानों के सामने विकल्प सीमित हो रहे हैं। परिस्थितियों के अनुसार खेती में बदलाव किया जाए ताकि फसल उत्पादन बढ़ाया जा सके वैज्ञानिकों और किसानों को मिलकर काम करना होगा। उन्नत तकनीक अपनाने से सरसों का उत्पादन बढ़ाया जा सकता है। जब तक विकसित तकनीक किसानों तक नहीं पहुंचती तब तक वैज्ञानिकों का कार्य पूरा नहीं होता। किसानों को भविष्य की चुनौतियों का सामना करने के लिए नई तकनीक से उत्पादन बढ़ाएं और राई-सरसों की खेती नवीनतम तकनीक का प्रयोग करें।
प्रधान वैज्ञानिक डा. पीके राय ने किसानों को सरसों में होने वाले रोगों और नियंत्रण के बारे में जानकारी दी। उन्होंने कहा कि सरसों की फसल में अधिक सिंचाई नहीं करें और उर्वरकों का प्रयोग संतुलित मात्रा में ही करें उन्होंने फसल को तना गलन बीमारी से बचाने के लिए दिसम्बर अंतिम सप्ताह में बाविस्टिन 2 ग्राम प्रति लीटर पानी का घोल बनाकर छिड़काव करने की सलाह दी। उन्होंने कहा कि मध्य दिसम्बर से मध्य जनवरी तक सिंचाई नहीं करें। यूरिया की मात्रा प्रति बीघा 12 किलोग्राम से अधिक काम में नहीं लें। कार्यक्रम में वैजानिक डा. अरूण कुमार एवं मुख्य तकनीकी अधिकारी डा. आर सी सचान ने भी किसानों को संबोधित किया। कार्यक्रम में सरसों की उन्नत किस्मों के प्रदर्शन भी लगाए गए।
भरतपुर. गांव श्योराना में किसान-वैज्ञानिक कार्यक्रम को संबोधित करते वक्ता।
hin_Deva hin_Deva hin_Deva hin_Deva awa_Deva